2022 m. lapkričio 21 - 23 dienomis LSMU Veterinarijos akademijoje, Maisto saugos ir kokybės katedroje vyks kursai asmenims, **atsakingiems** už radiacinę saugą (mokyti organizuoti ir užtikrinti Radiacinės saugos centro išduotos licencijos ar laikinojo leidimo sąlygų laikymąsį, užtikrinti darbuotojų, pacientų ir padedančiųjų asmenų saugą vykdomų procedūrų metu) veterinarijoje, tema: **„Periodinio radiacinės saugos mokymo programa asmenims, atsakingiems už radiacinę saugą veterinarijoje“.**

Programos apimtis 17 val.  (0,6 ECTS).

Radiacinės saugos centro sprendimu šis kursas įvertintas kaip atitinkantis atsakingųjų už radiacinę saugą veterinarijoje periodinių mokymų reikalavimus, o asmenys, išklausę kursą ir išlaikę egzaminą, įgyja teisę toliau būti atsakingais už radiacinę saugą veterinarijoje.

Mokymai vyks kontaktiniu būdu. Pirmas susitikimas - lapkričio 21 d. 9.00 val., 202 lab., 5 r.

Vadovaujantis LSMU Rektoriaus įsakymu 2018-03-07 Nr. V-199 kursų kaina vienam asmeniui 70,55 EUR (+6,00 eur už pažymėjimą).

Norintieji dalyvauti kursuose turi registruotis [www.medas.lt](http://www.medas.lt/). Kurso kodas KMU816 (https://medas.lt/kursas/165481806).

Įėjus, spausti „naujo specialisto registracija“, užpildyti savo vartotojo paskyrą ir susikurti prisijungimo duomenis: vartotojo vardą ir slaptažodį. Prisijungę pagal šiuos duomenis, tapsite sistemos vartotoju ir galėsite pateikti paraišką į kursą. Jei, pildant savo paskyrą, nerasite reikiamos įstaigos, pasirinkite brukšnelį.

Registracija yra prasidėjusi. Užsiregistravusiems kursų dalyviams bus išsiųstas kelialapis su sąskaita apmokėjimui.

**Mokėjimo kvitą ar banko išrašą, nuotrauką ir diplomo kopiją pateikti registruojantis į kursus pirmąją kursų dieną.**

Dėl registracijos klausimų kreiptis: [marija.ivaskiene@lsmuni.lt](mailto:marija.ivaskiene@lsmuni.lt) (tel.: 869934060) dėl kursų informacijos:  [gintare.zakariene@lsmuni.lt](mailto:gintare.zakariene@lsmuni.lt)

Maksimalus kursantų skaičius 10 žmonių.